stanford-oval/wikipedia huggingface dataset:
เก็ตอัป

เก็ตอัป (อังกฤษ: Get Up) เป็นอีพีที่สองของเกิร์ลกรุปเกาหลีใต้นิวจีนส์ วางจำหน่ายโดย ADOR ผ่านวายจีพลัสเมื่อวันที่ 21 กรกฎาคม 2023 หกเดือนหลังจากอัลบั้มก่อนหน้าโอเอ็มจีของพวกเธอ
เก็ตอัปมีทั้งหมดสามซิงเกิล ได้แก่ "Super Shy", "ETA" และ "Cool with You" ซิงเกิลแรกปล่อยเมื่อวันที่ 7 กรกฎาคม 2023 โดยทั้งหกเพลงมีมิวสิกวิดีโอ ซึ่งดึงดูดความสนใจจากการร่วมงานกับหลายแบรนด์ ได้แก่ บริษัทไอทีอย่างแอปเปิล แฟรนไชส์สื่ออย่างเดอะพาวเวอร์พัฟฟ์เกิลส์ และบุคคลมีชื่อเสียง เช่น โฮย็อน นักแสดงหญิงชาวเกาหลีใต้ และโทนี่ เหลิ่ง นักแสดงชาวฮ่องกง นิวจีนส์โปรโมตอีพีผ่านแคมเปญการตลาดทั่วโลกโดยได้รับการพัฒนาร่วมกันกับสปอติฟาย และการแสดงมากมายในรายการเพลงของเกาหลีใต้
เมื่อวางจำหน่าย เก็ตอัปได้รับการวิจารณ์เชิงบวกจากนักวิจารณ์เพลง อีพีเปิดตัวที่อันดับสองในเซอร์เคิลอัลบั้มชาร์ตของเกาหลีใต้และขายได้ 1.65 ล้านชุดในสัปดาห์แรกของการวางจำหน่าย กลายเป็นอัลบั้มที่สามติดต่อกันของกลุ่มที่มียอดขายมากกว่าหนึ่งล้านชุดและเป็นอัลบั้มที่มียอดขายมากที่สุดเป็นอันดับสองของศิลปินเคป็อปหญิงในสัปดาห์แรกที่วางจำหน่าย
การวางจำหน่ายและการโปรโมต

เก็ตอัปวางจำหน่ายเวลา 13:00 น. (KST) ของวันที่ 21 กรกฎาคม 2023 หนึ่งวันก่อนวันครบรอบการเปิดตัวครั้งแรกของนิวจีนส์ วางจำหน่ายในรูปแบบที่แตกต่างกันสามรูปแบบ ได้แก่ เวอร์ชันกระเป๋า ซึ่งมีให้เลือกหกแบบ เวอร์ชันบ็อกซ์เซ็ตที่ร่วมมือกับเดอะพาวเวอร์พัฟฟ์เกิลส์ และเวอร์ชันพิเศษเฉพาะของวีเวิร์ส ทุกเวอร์ชันประกอบด้วยซีดี ซองซีดี กล่องด้านนอก หนังสือภาพ 3 เล่ม หนังสือเนื้อเพลง ซองใส่การ์ดรูป การ์ดรูป 5 ใบ ซองสติ๊กเกอร์ 1 ชิ้น สติ๊กเกอร์ 3 ชิ้น โปสการ์ด 5 ใบ และที่คั่นหนังสือ แกดเจ็ตอื่น ๆ มีวางจำหน่ายเฉพาะที่ร้านค้า เช่น ทาร์เก็ต วีเวิร์สช็อปเจแปน และยูนิเวอร์แซลมิวสิกสโตร์
ประสิทธิภาพเชิงพาณิชย์

วายจีพลัสผู้จัดจำหน่ายอีพี ระบุว่าเก็ตอัปมียอดสั่งซื้อล่วงหน้าเกิน 1.72 ล้านชุดก่อนวันวางจำหน่าย ซึ่งทำลายสถิติเดิมของนิวจีนส์ที่มียอดสั่งซื้อล่วงหน้า 800,000 ชุดสำหรับโอเอ็มจี ฮันทอชาร์ตรายงานว่าอีพีนี้ขายได้ 1,194,623 ชุดในวันแรกที่วางจำหน่าย กลายเป็นอัลบั้มที่สามของกลุ่มที่ขายได้มากกว่าหนึ่งล้านชุด เก็ตอัปขายได้ 1.65 ล้านชุดในสัปดาห์แรกของการวางจำหน่าย กลายเป็นอัลบั้มที่มียอดขายมากที่สุดเป็นอันดับสองของศิลปินเคป็อปหญิงในสัปดาห์แรกที่วางจำหน่าย อีพีเปิดตัวที่อันดับสองในเซอร์เคิลอัลบั้มชาร์ตของฉบับวันที่ 16–22 กรกฎาคม 2023 โดยมียอดขาย 1,451,905 ชุด เวอร์ชันพิเศษเฉพาะของวีเวิร์สเปิดตัวที่อันดับสี่ในชาร์ตฉบับเดียวกันด้วยยอดขาย 271,895 ชุด นักวิจารณ์ตั้งข้อสังเกตว่าการออกแบบของอีพี ซึ่งมีรูปร่างเหมือนกระเป๋า มีส่วนทำให้ประสบความสำเร็จทางการค้าในเกาหลีใต้
ในสหรัฐ เก็ตอัปเปิดตัวที่อันดับหนึ่งในบิลบอร์ด 200 ของฉบับวันที่ 5 สิงหาคม 2023 ทำให้นิวจีนส์เข้าชาร์ตนี้เป็นครั้งแรกและเป็นอันดับหนึ่งในชาร์ต นิวจีนส์กลายเป็นเกิร์ลกรุปเคป็อปกลุ่มที่สองที่ติดอันดับชาร์ตรองจากแบล็กพิงก์ ในขณะที่อีพีกลายเป็นหนึ่งในสองอัลบั้มเท่านั้น โดยเกิร์ลกรุปที่ขึ้นอันดับหนึ่งในชาร์ตในรอบสิบห้าปี นับตั้งแต่ Welcome to the Dollhouse ของแดนิตีเคน ในปี 2008 นอกจากนี้ยังเป็นอัลบั้มที่ไม่ใช่ภาษาอังกฤษอันดับที่ 20 ที่ติดอันดับชาร์ตและเป็นอัลบั้มที่สี่ของปี 2023 อีพีเปิดตัวด้วยหน่วยเทียบเท่าอัลบั้มที่ 126,500 หน่วย โดยเป็นยอดขายอัลบั้มล้วน ๆ 101,500 หน่วย และยอดสตรีมสะสม 34.39 ล้านครั้งในสัปดาห์แรก เอาชนะเพลงประกอบภาพยนตร์อเมริกันเรื่องบาร์บี้ (2023) โดยบิลบอร์ดอธิบายว่าเป็น "การแข่งขันที่ใกล้เคียงที่สุดแห่งปี" เพราะยอดห่างเพียง 500 หน่วย ในญี่ปุ่น เก็ตอัปเปิดตัวที่อันดับห้าในออริคอนอัลบั้มชาร์ตของฉบับวันที่ 17–23 กรกฎาคม 2023 โดยมียอดขาย 27,304 ชุด และขึ้นเป็นอันดับสี่ในสัปดาห์ถัดมาด้วยยอดขาย 15,768 ชุด
รายชื่อเพลง

| ลำดับ | ชื่อเพลง | เนื้อเพลง | ทำนอง | เรีบเรียง | ยาว |
| --- | --- | --- | --- | --- | --- |
| 1. | "New Jeans" | Gigi Erika de Casier Fine Glindvad Jensen Haerin | Park Jin-su Frankie Scoca Casier Jensen | Park Scoca | 1:48 |
| 2. | "Super Shy" | Gigi Kim Dong-hyun Casier Kristine Bogan Danielle | Scoca Casier Bogan | Scoca | 2:34 |
| 3. | "ETA" | Lim Sung-bin Gigi Ylva Dimberg | 250 Dimberg | 250 | 2:31 |
| 4. | "Cool with You" | Gigi Kim Casier Jensen Danielle | Park Scoca Casier Jensen | Park Scoca | 2:27 |
| 5. | "Get Up" | Freekind | 250 Freekind | 250 | 0:36 |
| 6. | "ASAP" | Gigi Casier Jensen Catharina Stoltenberg Henriette Motzfeldt Danielle | 250 Stoltenberg Motzfeldt Casier Jensen | 250 Stoltenberg Motzfeldt | 2:14 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 12:10 |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| South Korea (KMCA) | Million | 1,000,000^ |
| South Korea (KMCA)  Weverse Albums version  | Platinum | 250,000^ |
 ^ตัวเลขการจัดส่งขึ้นอยู่กับการรับรองเพียงอย่างเดียว
ประวัติการวางจำหน่าย

| ภูมิภาค | วันที่ | รูปแบบ | สังกัด | อ้างอิง |
| --- | --- | --- | --- | --- |
| ต่าง ๆ | 21 กรกฎาคม 2023 | ซีดี ดิจิทัลดาวน์โหลด สตรีมมิง | ADOR วายจีพลัส |  |
แกรนด์ดัชเชสมาเรีย อเล็กซานดรอฟนาแห่งรัสเซีย

| แกรนด์ดัชเชสมาเรีย อเล็กซานดรอฟนา |
| --- | --- |
ดัชเชสแห่งเอดินบะระ

ดัชเชสแห่งซัคเซิน-โคบวร์คและโกทา
ระหว่าง: 22 สิงหาคม ค.ศ. 1893 – 30 กรกฎาคม ค.ศ. 1900

ประสูติ: 17 ตุลาคม ค.ศ. 1853(1853-10-17) เซนต์ปีเตอส์เบิร์ก จักรวรรดิรัสเซีย
สิ้นพระชนม์: 24 ตุลาคม ค.ศ. 1920(1920-10-24) (67 ปี) ซือริช ประเทศสวิสเซอร์แลนด์
ฝังพระศพ: Friedhof am Glockenberg โคบวร์ค ประเทศเยอรมนี
พระสวามี: เจ้าชายอัลเฟรด ดยุกแห่งซัคเซิน-โคบวร์คและโกทา
พระบุตร: 5 พระองค์
ราชวงศ์: โรมานอฟ
พระบิดา: จักรพรรดิอะเลคซันดร์ที่ 2 แห่งรัสเซีย
พระมารดา: จักรพรรดินีมารีเยีย อะเลคซันโดรฟนาแห่งรัสเซีย
แกรนด์ดัชเชสมาเรีย อเล็กซานดรอฟนาแห่งรัสเซีย (ต่อมาเป็น ดัชเชสแห่งเอดินบะระ และ ดัชเชสแห่งแซ็กซ์-โคบูร์กและก็อตธา) (อังกฤษ: Grand Duchess Maria Alexandrovna of Russia, Duchess of Edinburgh and Duchess of Saxe-Coburg and Gotha) ประสูติเมื่อ 17 ตุลาคม ค.ศ. 1853 ที่ ซากอย เซโล จักรวรรดิรัสเซีย เป็นพระราชธิดาในจักรพรรดิอะเลคซันดร์ที่ 2 แห่งรัสเซีย และจักรพรรดินีมารีเยีย อะเลคซันโดรฟนาแห่งรัสเซีย เป็นพระขนิษฐาในจักรพรรดิอะเลคซันดร์ที่ 3 แห่งรัสเซีย และเป็นพระปิตุจฉาในจักรพรรดินิโคลัสที่ 2 แห่งรัสเซีย พระองค์อภิเษกสมรสกับเจ้าฟ้าชายอัลเฟรด ดยุคแห่งเอดินเบอระ พระราชโอรสองค์ที่ 2 ในสมเด็จพระราชินีนาถวิกตอเรีย และเจ้าฟ้าชายอัลเบิร์ต เจ้าชายพระราชสวามี เมื่อวันที่ 23 มกราคม ค.ศ. 1874 ณ พระราชวังฤดูหนาว กรุงเซนต์ปีเตอส์เบิร์ก จักรวรรดิรัสเซีย ต่อมาได้สิ้นพระชนม์ในเดือนตุลาคม ค.ศ. 1920 ที่เมืองซือริช ประเทศสวิสเซอร์แลนด์ รวมพระชันษา 67 ปี
อภิเษกสมรส

ทรงเข้าอภิเษกสมรสกับเจ้าฟ้าชายอัลเฟรด ดยุคแห่งเอดินเบอระ พระโอรสใน สมเด็จพระราชินีนาถวิกตอเรียแห่งสหราชอาณาจักร เมื่อวันที่ 23 มกราคม ค.ศ. 1874 มีพระราชโอรสและพระราชธิดาดังนี้
เจ้าชายอัลเฟรดแห่งเอดินบะระ รัชทายาทแห่งแซ็กซ์-โคเบิร์กและก็อตธา (พระนามเต็ม อัลเฟรด อเล็กซานเดอร์ วิลเลียม เออร์เนส อัลเบิร์ต ; ประสูติ 15 ตุลาคม ค.ศ. 1874 สิ้นพระชนม์ 6 กุมภาพันธ์ ค.ศ. 1899)
ทรงดำรงพระอิสริยยศ เจ้าชายรัชทายาทแห่งซัคเซิน-โคบวร์คและโกทา เมื่อวันที่ 22 สิงหาคม ค.ศ. 1893 หลังจากการเสวยราชสมบัติเป็นดยุคครองรัฐแห่งซัคเซิน-โคบวร์คและโกทา ของพระชนก
เจ้าหญิงมารีแห่งเอดินบะระ (พระนามเต็ม มารี อเล็กซานดรา วิกตอเรีย ; ประสูติ 29 ตุลาคม ค.ศ. 1875 สิ้นพระชนม์ 18 กรกฎาคม ค.ศ. 1938)
ทรงอภิเษกสมรสในวันที่ 10 มกราคม ค.ศ. 1893 ณ เมืองซิกมาริงเกิน กับ เจ้าฟ้าชายเฟอร์ดินานด์ มกุฎราชกุมารแห่งโรมาเนีย และทรงเป็น สมเด็จพระราชินีแห่งโรมาเนีย เมื่อวันที่ 10 ตุลาคม ค.ศ. 1914 หลังจากการเสวยราชสมบัติของพระสวามี
เป็นพระอัยยิกาในสมเด็จพระราชาธิบดีไมเคิลที่ 1 แห่งโรมาเนีย
เจ้าหญิงวิกตอเรีย เมลิตาแห่งเอดินบะระและแซ็กซ์-โคเบิร์กและก็อตธา (พระนามเต็ม วิกตอเรีย เมลิตา ประสูติ 25 พฤศจิกายน ค.ศ. 1876 สิ้นพระชนม์ 2 มีนาคม ค.ศ. 1936)
ทรงอภิเษกสมรสครั้งแรกในวันที่ 19 เมษายน ค.ศ. 1894 ณ เมืองโคบูร์ก แต่ทรงหย่าร้างในวันที่ 21 ธันวาคม ค.ศ. 1901 กับ แกรนด์ดยุคแอร์นส์ ลุดวิก คาร์ล อัลเบิร์ต วิลเฮล์มแห่งเฮสส์และไรน์
ทรงอภิเษกสมรสครั้งที่สองเมื่อวันที่ 18 ตุลาคม ค.ศ. 1905 ณ เมืองเทแกร์นซี กับ แกรนด์ดยุคคิริล วลาดิมีโรวิชแห่งรัสเซีย
เจ้าหญิงอเล็กซานดราแห่งเอดินบะระและแซ็กซ์-โคเบิร์กและก็อตธา (พระนามเต็ม อเล็กซานดรา หลุยส์ โอลกา วิกตอเรีย ประสูติ 1 กันยายน ค.ศ. 1878 สิ้นพระชนม์ 16 เมษายน ค.ศ. 1942)
ทรงอภิเษกสมรสในวันที่ 20 เมษายน ค.ศ. 1896 ณ เมืองโคบูร์ก กับ เจ้าชายแอร์นส์ วิลเฮล์ม ฟรีดริช คาร์ล แม็กซิมิเลียนแห่งโฮเฮ็นโลเฮ-แล็งเกินบูร์ก ทรงเป็น เจ้าชายผู้ปกครองนครที่ 7 แห่งโฮเฮ็นโลเฮ-แล็งเกินบูร์ก ในวันที่ 9 มีนาคม ค.ศ. 1913
เจ้าหญิงเบียทริซแห่งเอดินบะระและแซ็กซ์-โคเบิร์กและก็อตธา (พระนามเต็ม เบียทริซ วิกตอเรีย เลโอโพลดีน ประสูติ 20 เมษายน ค.ศ. 1884 สิ้นพระชนม์ 13 กรกฎาคม ค.ศ. 1966)
ทรงอภิเษกสมรสเมื่อในวันที่ 15 กรกฎาคม ค.ศ. 1909 ณ เมืองโคบูร์ก เจ้าชายอัลฟองโซ มาเรีย ฟรานซิสโก ดิเอโกแห่งออร์เลอ็องส์ เจ้าชายแห่งสเปน ทรงดำรงพระอิสริยยศ ดยุคที่ 5 แห่งกัลเลียรา ระหว่างวันที่ 24 ธันวาคม ค.ศ. 1930 จนถึงวันที่ 14 กรกฎาคม ค.ศ. 1937
แกรี สตีเวนส์ (นักฟุตบอล เกิด ค.ศ. 1962)

| 0 | 1 | 2 | 3 |
| --- | --- | --- | --- |
 สตีเวนส์ขณะคุมทีมอาร์มี่ ยูไนเต็ด
ข้อมูลส่วนตัว
ชื่อเต็ม:  แกรี แอนดรูว์ สตีเวนส์
วันเกิด:   (1962-03-30) 30 มีนาคม ค.ศ. 1962 (62 ปี)
ตำแหน่ง:  กองหลัง
สโมสรเยาวชน
:  อิปสวิชทาวน์
1977–1979:  ไบรตันแอนด์โฮฟอัลเบียน
สโมสรอาชีพ*
| ปี |  ทีม |  ลงเล่น |  (ประตู) |
| 1979–1983 |  ไบรตันแอนด์โฮฟอัลเบียน |  133 |  (2) |
| 1983–1990 |  ทอตนัมฮอตสเปอร์ |  147 |  (6) |
| 1990–1992 |  พอร์ตสมัท |  52 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แกรี แอนดรูว์ สตีเวนส์ (อังกฤษ: Gary Andrew Stevens; เกิด 30 มีนาคม ค.ศ. 1962) เป็นอดีตนักฟุตบอลชาวอังกฤษที่เล่นในฟุตบอลลีกให้กับไบรตันแอนด์โฮฟอัลเบียน, ทอตนัมฮอตสเปอร์และพอร์ตสมัท เขาติดทีมชาติอังกฤษ 7 นัด
อาชีพนักฟุตบอล

สตีเวนส์เกิดที่ฮิลลิงดัน, มิดเดิลเซกซ์ และเข้าเรียนที่ Thurston Upper School ในซัฟฟอล์ก เขาเข้าร่วมทีมไบรตันแอนด์โฮฟอัลเบียนในปี ค.ศ. 1977 สตีเวนส์ลงเล่นนัดแรกเมื่ออายุ 17 ปีเมื่อวันที่ 15 กันยายน ค.ศ. 1979 ในศึกดิวิชัน 
1 เกมที่ไบรท์ตันเปิดบ้านชนะอิปสวิชทาวน์ 2–0 เขาเป็นกองหลังสารพัดประโยชน์ที่สามารถเล่นในตำแหน่งมิดฟิลด์ได้ด้วย เขาลงเล่น 26 นัดในฤดูกาลแรก ยิงได้ 1 ประตู และกลายเป็นกองหลังตัวจริง
ในปี ค.ศ. 1983 ไบรตันซึ่งตกชั้นสู่ดิวิชัน 2 แล้วได้เล่นในเอฟเอคัพรอบชิงชนะเลิศเป็นครั้งแรกในประวัติศาสตร์ของพวกเขา พวกเขาแพ้แมนเชสเตอร์ยูไนเต็ด 1-2 โดยเหลือเวลาปกติ 3 นาที สตีเวนส์ตีเสมอได้สำเร็จ แต่กอร์ดอน สมิธเพื่อนร่วมทีมพลาดโอกาสง่าย ๆ ที่จะชนะการแข่งขันเมื่อจบช่วงต่อเวลาพิเศษ ไบรตันแพ้รีเพลย์ 0-4 และสตีเวนส์ย้ายไปร่วมทีมทอตนัมฮอตสเปอร์ด้วยค่าตัวประมาณ 350,000 ปอนด์
สตีเวนส์เปิดตัวเกมแรกกับทอตนัมเมื่อเริ่มต้นฤดูกาล 1983-84 โดยพบกับอิปสวิชทาวน์อีกครั้ง แต่คราวนี้เป็นฝ่ายแพ้ เขาเป็นผู้เล่นตัวจริงของทีมชุดใหญ่ในฤดูกาลนั้น ลงเล่นในลีก 40 นัด และยิงได้ 4 ประตู และเป็น 1 ในสมาชิกชุดที่คว้าแชมป์ยูฟ่าคัพ ปี 1984 โดยเขายิงจุดโทษช่วงดวลจุดโทษในเกมที่พบกับอันเดอร์เลชท์ในรอบชิงชนะเลิศ
เกีย สปอร์ตเทจ

| เกีย สปอร์ตเทจ |
| --- | --- |

ภาพรวม
บริษัทผู้ผลิต: เกีย
เริ่มผลิตเมื่อ: พ.ศ. 2536–ปัจจุบัน
ตัวถังและช่วงล่าง
ประเภท: รถยนต์อเนกประสงค์สมรรถนะสูงขนาดเล็ก (รุ่นปี 1993–2004) รถยนต์อเนกประสงค์สมรรถนะสูงประเภทครอสโอเวอร์ ขนาดเล็ก (C) (รุ่นปี 2005–ปัจจุบัน)
รูปแบบตัวถัง: รถยนต์อเนกประสงค์สมรรถนะสูง 5 ประตู  รถยนต์เปิดประทุน 3 ประตู (รุ่นปี 1993–2004)
โครงสร้าง:   เครื่องวางหน้า, ขับเคลื่อนล้อหลัง (เฉพาะรุ่นแรก)  เครื่องวางหน้า, ขับเคลื่อนล้อหน้า (ตั้งแต่รุ่นที่ 2)  เครื่องวางหน้า, ขับเคลื่อนสี่ล้อ 
รุ่นที่คล้ายกัน: ฮุนได ทูซอน
ระยะเหตุการณ์
รุ่นก่อนหน้า: เกีย เรโทนา
เกีย สปอร์ตเทจ (อังกฤษ: Kia Sportage) เป็นรถยนต์เอนกประสงค์สมรรถนะสูงขนาดเล็ก (Compact SUV) ที่ผลิตโดยเกีย ผู้ผลิตรถยนต์จากประเทศเกาหลีใต้ เริ่มผลิตในปี พ.ศ. 2536
เกีย สปอร์ตเทจ เป็นคู่แข่งของโตโยต้า ราฟโฟร์, ฮอนด้า ซีอาร์-วี, นิสสัน เอ็กซ์เทรล, มาสด้า ทริบิวต์/ซีเอ็กซ์-5, มิตซูบิชิ เอาท์แลนเดอร์/RVR, เชฟโรเลต แคปติวา, ฟอร์ด เอสเคป, เปอโยต์ 4008, สโกด้า เยติ, วอลโว่ XC60, ฮุนได ทูซอน, โอเปิล แอนทารา
รุ่นที่ 1 (พ.ศ. 2536-2547)

เกีย สปอร์ตเทจ รุ่นที่ 1 เริ่มผลิตเมื่อปี พ.ศ. 2536 โดยรุ่นนี้ได้ใช้แพลตฟอร์มร่วมกับ มาสด้า บองโก (อังกฤษ: Mazda Bongo) รถตู้รุ่นหนึ่งของมาสด้า สปอร์ตเทจรุ่นนี้มีตัวถัง 2 แบบคือคอนเวอร์เทเบิล 3 ประตูและเอสยูวี 5 ประตู มีฐานการประกอบอยู่ที่ประเทศเกาหลีใต้ ,เยอรมนีและรัสเซีย ใช้ระบบขับเคลื่อนล้อหลัง และระบบขับเคลื่อนสี่ล้อ มีเครื่องยนต์เบนซิน 2.0 ลิตร มีทั้งแบบธรรมดาและแบบ DOHC และเครื่องยนต์ดีเซล 2.0 ลิตร ใช้เกียร์ธรรมดา 5 สปีดและเกียร์อัตโนมัติ 4 สปีด
ในประเทศไทย เกีย สปอร์ตเทจเคยถูกนำเข้ามาขายในประเทศไทยโดยบริษัท พรีเมียร์เกียมอเตอร์ จำกัด โดยขายคู่ไปกับ เกีย ซีเฟีย รถซีดานขนาดเล็ก และมีราคาจำหน่ายอยู่ที่ 669,000 บาท มีคู่แข่งในสมัยนั้นคือ ซูซูกิ วิทาร่า ฮอนด้า ซีอาร์-วีและโตโยต้า ราฟโฟร์ ซึ่งถือว่าประสบความสำเร็จมาก และขายมาเรื่อยๆ จนเมื่อมีการเปลี่ยนมือผู้จำหน่าย ซึ่งก็คือยนตรกิจ คอร์เปอเรชั่น สปอร์ตเทจก็ยังมีขายในสมัยของยนตรกิจอยู่ในระยะสั้นๆ โดยใช้ชื่อ 2 ชื่อ คือ เกีย สปอร์ตเทจ (อังกฤษ: Kia Sportage) และ เกีย แกรนด์ สปอร์ตเทจ (อังกฤษ: Kia Grand Sportage) นั่นเอง
รุ่นที่ 2 (พ.ศ. 2547-2553)

เกีย สปอร์ตเทจ รุ่นที่ 2 เรื่มผลิตเมื่อปี พ.ศ. 2547 รุ่นนี้ได้เปลี่ยนมาใช้แพลตฟอร์มร่วมกับฮุนได ทูซอน มีฐานการประกอบอยู่ที่ประเทศเกาหลีใต้ ,สโลวาเกีย ,จีน ,รัสเซีย ,ยูเครน ,ฟิลิปปินส์และเอกวาดอร์ และรุ่นนี้เริ่มเปลี่ยนมาใช้ระบบขับเคลื่อนล้อหน้า และระบบขับเคลื่อนสี่ล้อเหมือนเดิม ส่วนตัวถังมีตัวถัง 1 แบบคือเอสยูวี 5 ประตู มีรุ่นเครื่องยนต์เบนซิน 2.0 และ 2.7 ลิตร และเครื่องยนต์ดีเซล 2.0 ลิตร มีเกียร์ธรรมดา 5 และ 6 สปีด และเกียร์อัตโนมัติ 4 สปีด ระยะฐานล้อ 2,629 มม. ความยาว 4,351 มม. ความกว้าง 1,800-1,840 มม. และความสูง 1,694-1,730 มม. และปรับโฉม Minorchange ในช่วงปี พ.ศ. 2550-2551
รุ่นที่ 3 (พ.ศ. 2553–พ.ศ. 2558)

เกีย สปอร์ตเทจ รุ่นที่ 3 เริ่มผลิตเมื่อปี พ.ศ. 2553 มีฐานการประกอบที่ประเทศเกาหลีใต้ ,สโลวาเกียและอินโดนีเซีย มีรุ่นเครื่องยนต์เบนซิน 1.6 ,2.0 และ 2.4 ลิตร โดยมีรุ่นเทอร์โบในรุ่น 2.0 ลิตร และเครื่องยนต์ดีเซล 1.7 และ 2.0 ลิตร มีเกียร์ธรรมดา 5 และ 6 สปีด และเกียร์อัตโนมัติ 6 สปีด ระยะฐานล้อ 2,640 มม. ความยาว 4,445 มม. ความกว้าง 1,855 มม. ความสูง 1,645 มม.
รุ่นที่ 4 (QL; พ.ศ. 2558–ปัจจุบัน)

เกีย ได้เผยโฉมสปอร์ตเทจรุ่นใหม่หมดที่งานแฟรงก์เฟิร์ตออโต้โชว์ในเดือนกันยายน พ.ศ. 2558 เป็นรุ่นปี 2559 โดยเกียได้ยอกไว้ว่าได้มีการออกแบบที่โค้งมนขึ้นโดยได้รับแรงบันดาลใจมาจากเครื่องบินเจ็ท
รุ่นที่ 4 (QL; พ.ศ. 2558–ปัจจุบัน) > รางวัล

สปอร์ตเทจได้รับรางวัลเรด ดอท ปี พ.ศ. 2559
Gallery
ข้างหลัง
ภายใน
Kia Sportage GT-Line S รุ่นปรับโฉม
ข้างหลังรุ่นปรับโฉม
รุ่นที่ 5 (NQ5; พ.ศ. 2564–ปัจจุบัน)

| รุ่นที่ 5 (NQ5) |
| --- | --- |

ภาพรวม
เริ่มผลิตเมื่อ: 2021 (to commence)
แหล่งผลิต: South Korea: Gwangju (Gwangju Plant)
ตัวถังและช่วงล่าง
โครงสร้าง: Front-engine, front-wheel-drive Front-engine, all-wheel drive
รุ่นที่คล้ายกัน: Hyundai Tucson (NX4)
KIA Corporation ได้ปล่อยภาพอย่างเป็นทางการของ KIA Sportage รุ่นล่าสุด ซึ่งนับเป็น generation ที่ห้าของตระกูล เมื่อวันที่ 8 มิถุนายน 2021 เผยให้เห็นงานดีไซน์แบบใหม่ที่ผสานความทันสมัย เข้ากับความแข็งแรงผ่านปรัชญาดีไซน์ชื่อ Opposites United ทั้งยังเป็นผลงานการออกแบบที่เกิดจาก การผสานกำลังของศูนย์ออกแบบ KIA ในหลายประเทศตั้งแต่เกาหลีใต้, เยอรมนี, สหรัฐฯ และ จีน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เกีย สปอร์ตเทจ
เกีย สปอร์ตเทจ รุ่นที่ 1
เกีย สปอร์ตเทจ รุ่นที่ 2
เกีย สปอร์ตเทจ รุ่นที่ 3
เกีย สปอร์ตเทจ รุ่นที่ 4
แกรนทูริสโม (อัลบั้ม)

แกรนทูริสโม (อังกฤษ: Gran Turismo) เป็นอัลบั้มชุดที่สี่ของวงเดอะคาร์ดิแกนส์ ออกจำหน่ายเมื่อวันที่ 1 ตุลาคม พ.ศ. 2541 และ เดือนพฤศจิกายน พ.ศ. 2541 ในอเมริกา ในอัลบั้มชุดนี้ได้เปิดตัวซิงเกิล "My Favourite Game" แล้วยังเป็นเพลงอินโทรที่ปรากฏในวิดีโอเกม แกรนทัวริสโม 2
รายชื่อเพลง

"Paralyzed" (Nina Persson, Peter Svensson) – 4:54
"Erase/Rewind" (Persson, Svensson) – 3:35
"Explode" (Persson, Svensson) – 4:04
"Starter" (Persson, Svensson) – 3:49
"Hanging Around" (Persson, Svensson) – 3:40
"Higher" (Persson, Svensson) – 4:32
"Marvel Hill" (Persson, Magnus Sveningsson, Svensson) – 4:16
"My Favourite Game" (Persson, Svensson) – 3:36
"Do You Believe" (Persson, Svensson) – 3:19
"Junk of the Hearts" (Persson, Sveningsson, Svensson) – 4:07
"Nil" (Lars-Olof Johansson) – 2:18
แหล่งข้อมูลอื่น

Gran Turismo microsite
The Cardigans' Complete Discography @ Marvelhill 2/6/2007: Link to discography page on Cardigans web site is down.
The Cardigans' Complete Discography @ Rolling Stone เก็บถาวร 2007-10-01 ที่ เวย์แบ็กแมชชีน
IFPI Sweden
Polyhex UK chart information
แกรี ฮูเปอร์

| 0 | 1 | 2 | 3 |
| --- | --- | --- | --- |
 ฮูเปอร์ เล่นให้กับ เซลติก
ข้อมูลส่วนตัว
ชื่อเต็ม:  แกรี่ ฮูเปอร์
เกิด:   (1988-01-26) 26 มกราคม ค.ศ. 1988 (36 ปี)
เกิดที่:  ฮาร์โลว์ อังกฤษ
สูง:  1.75 เมตร (5 ฟุต 9 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  เซลติก
หมายเลข:  88
ชุดเยาวชน
1995–2002:  ทอตนัมฮอตสเปอร์
2002-2003:  มอลดันทาวน์
2003–2004:  เกรส์แอทเลติก
ชุดใหญ่*
| ปี |  ทีม |  ลงเล่น† |  (ประตู)† |
| 2004–2006 |  เกรส์แอทเลติก |  69 |  (20) |
| 2006–2008 |  เซาท์เอนด์ยูไนเต็ด |  32 |  (2) |
| 2007 |  → เลย์ตันโอเรียนต์ (ยืม) |  4 |  (2) |
| 2008 |  → เฮริฟอร์ดยูไนเต็ด (ยืม) |  19 |  (11) |
| 2008–2010 |  สกันทอร์ปยูไนเต็ด |  80 |  (43) |
| 2010– |  เซลติก |  81 |  (45) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 7 April 2012.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 30 March 2011
แกรี ฮูเปอร์ (อังกฤษ: Gary Hooper) เกิดเมื่อวันที่ 26 มกราคม ค.ศ. 1988 เป็นนักฟุตบอลชาวอังกฤษ เกิดในเมืองฮาร์โลว์ ฮูเปอร์ล่นในตำแหน่ง กองหน้า เขาเริ่มเลนในสโมสรเยาวชนให้กับ สโมสรฟุตบอลทอตนัมฮอตสเปอร์ ในอังกฤษ แล้วหลังจากนั้นเขาก็ได้เริ่มออกไปเล่นให้กับสโมสรชื่อดังในแต่ละประเทศ เช่น ไอร์แลนด์เหนือ และ สกอตแลนด์ ปัจจุบันฮูเปอร์เล่นให้กับ สโมสรฟุตบอลเซลติก ในประเทศสก็อตแลนด์ โดยล่าสุดผลงานของเขาคือครองดาวซัลโวสูงสุดของ สกอตพรีเมียร์ลีก ในฤดูกาล 2011-12 โดยทำประตูไปได้ 18 ประตู
แหล่งข้อมูลอื่น

Official Website
สถิติของ Gary Hooper ที่ Soccerbase
Gary Hooper Celtic F.C.
แม่แบบ:Celtic F.C. squad
แกลมร็อก

| แกลมร็อก |
| --- | --- |
แหล่งกำเนิดทางรูปแบบ: ร็อก, ป็อป, อาร์ตร็อก
แหล่งกำเนิดทางวัฒนธรรม: ต้นทศวรรษที่  1970s สหราชอาณาจักร
เครื่องบรรเลงสามัญ: กีตาร์ - กีตาร์เบส - กลองs - เปียโน - แซกโซโฟน - คีย์บอร์ด
รูปแบบอนุพันธุ์: พังก์ร็อก, โกธิกร็อก, วิชวลเค
แนวประสาน
แกลมเมทัล - แกลมพังก์ - แกลมโฟล์ก
แกลมร็อก (อังกฤษ: Glam rock) เป็นดนตรีร็อกประเภทหนึ่งที่พัฒนาในสหราชอาณาจักรในต้นทศวรรษที่  1970s 
ซึ่งนักร้องและวงดนตรีมักจะนิยมในการ "แต่งหน้า" "ทำผม" และแต่งตัวด้วยชุดที่ดูแปลกประลาด แกลมร็อกที่เป็นที่รู้จักและมีชื่อดังอย่างเช่น เดวิด โบวี,
| ด ค กร็อก |
| --- | --- | --- |
| หัวข้อหลัก |  ออลเทอร์นาทิฟร็อก  แอนาโทเลียนร็อก  อะรีนาร็อก  อาร์ตร็อก  บีตมิวสิก  บลูส์-ร็อก  บริติชอินเวชัน  แคนเทอร์บูรีซีน  เชลโลร็อก  คริสเตียนร็อก  คอเมดีร็อก  คันทรีร็อก  โฟล์กร็อก  แฟรตร็อก  ฟังก์ร็อก  การาจร็อก  แกลมร็อก  ฮาร์ดร็อก  ฮาร์ตแลนด์ร็อก  เฮฟวีเมทัล  อินสตรูเมนทัลร็อก  แจม  เคราต์ร็อก  ป็อปร็อก  พาวเวอร์ป็อป  โพรเกรสซิฟร็อก  ไซเคเดลิกร็อก  ผับร็อก (สหราชอาณาจักร)  ผับร็อก (ออสเตรเลีย)  พังก์ร็อก  แร็ปร็อก  ร็อกอะบิลลี  ร็อกแอนด์โรล  แซมบาร็อก  ซอฟต์ร็อก  เซาเทิร์นร็อก  สโตเนอร์ร็อก  เซิร์ฟร็อก  |  |
| ดูเพิ่ม |  ร็อกแอนด์โรลฮอลออฟเฟม  รายชื่อประเภทของดนตรีร็อก  ผลกระทบทางสังคมของดนตรีร็อก  |  |
  หมวดหมู่
แกลมเมทัล

| แกลมเมทัล |
| --- | --- |
แหล่งกำเนิดทางรูปแบบ: เฮฟวีเมทัล, แกลมร็อก, ฮาร์ดร็อก, ป็อปร็อก
แหล่งกำเนิดทางวัฒนธรรม: ปลายคริสต์ทศวรรษ 1970, ต้นคริสต์ทศวรรษ 1980 ลอสแอนเจลิส
เครื่องบรรเลงสามัญ: กีตาร์ไฟฟ้า – กีตาร์เบส – กลองชุด  – คีย์บอร์ด
แกลมเมทัล (อังกฤษ: Glam metal) (แนวเพลงนี้ยังเป็นที่รู้จักในชื่ออื่น ๆ แฮร์เมทัล, สลีชเมทัล และบ่อยครั้งมักจะเรียกแนวเพลงนี้ว่า ป็อปเมทัล) เป็นแนวเพลงย่อยของฮาร์ดร็อก และ เฮฟวีเมทัล โดยเป็นองค์ประกอบแนวเพลงประเภทพังก์ร็อคและเพลงป็อป,  โดยแนวเพลงดังกล่าวได้รับอิทธิพลในช่วงยุค 1970s จากแนวเพลง แกลมร็อก
วงดนตรีที่เป็นแกลมเมทัลเฉกเช่น แอโรสมิธ , อลิซ คูเปอร์, Cheap Trick, คิส, The New York Dolls และ แวนแฮเลน แนวเพลงแกลมเมทัลเกิดขึ้นในช่วงปลายคริสต์ทศวรรษ 1970 ถึงต้นคริสต์ทศวรรษ 1980 ในสหรัฐอเมริกา โดยเฉพาะอย่างยิ่งในย่าน Sunset Strip ในลอสแอนเจลิสโดยมีวงหัวหอกอย่าง มอตลีย์ครู Quiet Riot, Ratt and Bon Jovi. ประสบความสำเร็จตลอดทั้งคริสต์ทศวรรษ 1980 ถึงต้นคริสต์ทศวรรษ 1990
จนนำพาทำให้มีวงดนตรีโด่งดังจนมีชื่อเสียงอย่าง Poison, Cinderella และ Warrant แกลมเมทัล แกลมเมทัลยังมีส่วนเกี่ยวข้องกับเสื้อผ้าฉูดฉาดและการแต่งหน้า, วง Poison  พวกเขามีผมยาวและยังหวีผมย้อน, อุปกรณ์เสริมปรุงแต่ง อาทิ โลหะหนัง ขนสัตว์ และการแต่งหน้าระหว่างการแสดงสด
คำว่า แฮร์แบนด์ เป็นคำที่มีใช้โดยเอ็มทีวี ในคริสต์ทศวรรษ 1990 และกลายเป็นลักษณะของวงทั่วไปหลายวงที่มีลักษณะไว้ผมยาว หวีผมย้อนทาง
แกรนท์กาเซลล์

| แกรนท์กาเซลล์ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Antilopinae
สกุล:: Nanger
สปีชีส์:: N.  granti
ชื่อทวินาม
Nanger granti (Brooke, 1872)

ชื่อพ้อง
 Gazella granti Brooke, 1872  Nanger notata (Thomas, 1897)  Nanger petersii (Günther, 1884)
แกรนท์กาเซลล์ (อังกฤษ: Grant's gazelle; ชื่อวิทยาศาสตร์: Nanger granti) เป็นแอนทีโลปขนาดใหญ่ชนิดหนึ่ง นับเป็นแอนทีโลปที่มีขนาดใหญ่ที่สุดในบรรดากาเซลล์ หรือแอนทีโลปขนาดกลางด้วยกัน   (ชื่อในภาษาสวาฮิลีเรียกว่า  Swala Grantiในขณะที่ชื่อสามัญในภาษาอังกฤษและชื่อวิทยาศาสตร์ตั้งขึ้นเพื่อเป็นเกียรติแก่นักสำรวจชาวสกอตในยุคศตวรรษที่ 19 พันเอกเจมส์ ออกุสตุส แกรนท์)
ตัวผู้มีน้ำหนัก 60–75 กิโลกรัม ในขณะที่ตัวเมีย 40–50 กิโลกรัม ความสูงจากเท้าจรดหัวไหล่ 80–90 เซนติเมตร ความยาวตลอดลำตัว 1–1.4 เมตร ความยาวหาง 25–30 เซนติเมตร อายุขัยโดยเฉลี่ย 10–12 ปี
ตัวผู้จะมีขนาดใหญ่พอ ๆ กับอิมพาลา ซึ่งเป็นแอนทีโลปอีกชนิดหนึ่ง มีคอยาวแข็งแรงและมีเขาคู่ยาวเรียวแหลมสวยงาม ตัวเมียมีขนาดเล็กกว่ามีเขาสั้นและเล็กกว่าตัวผู้ มีลักษณะเด่นที่เห็นได้ชัดเจนตั้งแต่ระยะไกล คือ มีแผานสีดำเป็นทางขวางข้างลำตัวจากขาหน้าจรดขาหลังทั้ง 2 ข้างคล้ายทอมสันส์กาเซลล์ และมีทางสีดำยาวลงตรงสะโพกทั้ง 2 ด้าน หางสีขาวแต่ปลายหางเป็นสีดำ พบกระจายพันธุ์ตั้งแต่ตอนเหนือของแทนซาเนียถึงตอนใต้ของซูดาน และเอธิโอเปีย และด้านชายฝั่งทะเลของเคนยาจนถึงทะเลสาบวิกตอเรีย
ใบหน้าแบบโคลสอัพ
ชนิดย่อย

แกรนท์กาเซลล์แบ่งออกเป็นชนิดย่อยต่าง ๆ ได้ดังนี้
N. g. brighti (Thomas, 1901) – บริงท์กาเซลล์
N. g. granti (Brooke, 1872) – แกรนท์กาเซลล์ใต้
N. g. lacuum (Neumann, 1906) – แกรนท์กาเซลล์เหนือ
N. g. petersi (Günther, 1884) – ปีเตอร์สกาเซลล์
N. g. robertsi (Thomas, 1903) – โรเบิร์ตส์กาเซลล์
แหล่งข้อมูลอื่น

ข้อมูลที่เกี่ยวข้องกับ Nanger granti ที่วิกิสปีชีส์
แกรนด์เธฟต์ออโต: เอพิโสดฟอร์มลิเบอร์ตีซิตี

| แกรนด์เธฟต์ออโต:  ตอนพิเศษจากลิเบอร์ตี ซิตี้ |
| --- | --- |
ผู้พัฒนา: Rockstar North Rockstar Toronto (สำหรับ Windows)
ผู้จัดจำหน่าย: Rockstar Games
ชุด: แกรนด์เธฟต์ออโต
เอนจิน: RAGE, Euphoria (เอนจินภาพเคลื่อนไหว)
เครื่องเล่น: วินโดวส์, เพลย์สเตชัน 3, เอกซ์บอกซ์ 360
วางจำหน่าย: เอกซ์บอกซ์ 360 29 ตุลาคม พ.ศ. 2552 เพลย์สเตชัน 3, วินโดวส์  
แนว: อิสระ, มุมมองบุคคลที่สาม, แอกชัน,ผจญภัย
รูปแบบ: เล่นเดี่ยว, เล่นหลายคน
แกรนด์เธฟต์ออโต: เอพิโสดฟอร์มลิเบอร์ตีซิตี (อังกฤษ: Grand Theft Auto: Episode From Liberty City) เป็นชุด ภาคเสริม ที่รวบรวมตอนพิเศษของเกม แกรนด์เธฟต์ออโต IV ซึ่งภายในแผ่นจะประกอบไปด้วย เดอะลอสต์แอนด์แดมด์ และ เดอะบัลลาดออฟเกย์ โทนี  ซึ่งออกมาพร้อมกับภาคเสริม  เดอะ บัลลาด ออฟ เกย์ โทนี่ ปล่อยให้ดาวน์โหลดผ่าน Xbox LIVE Marketplace เมื่อวันที่ 29 ตุลาคม พ.ศ. 2552 สำหรับเครื่องเล่น เอกซ์บอกซ์ 360 และวางจำหน่ายในวันที่ 13 เมษายน พ.ศ. 2553 สำหรับระบบปฏิบัติการ วินโดวส์ และเครื่องเล่น เพลย์สเตชัน 3 ไม่จำเป็นต้องมีเกม แกรนด์เธฟต์ออโต IV ภาคหลักในการเล่น ต้องมีบัญชีของ  Xbox Live หรือ PSN ก่อนถึงจะเล่นได้ (ไม่รวมไปถึงการเล่นหลายคนผ่านระบบออนไลน์) สำหรับในชุดนี้สามารถเล่นได้จากแผ่น และไม่จำเป็นต้องดาวน์โหลดมาเก็บในฮาร์ดดิสก์ถึงจะเล่นได้ เช่น ภาคเสริมของเครื่องเล่น เอกซ์บอกซ์ 360 ที่ในอดีตจำเป็นต้องดาวน์โหลดมาไว้ในเครื่องก่อนถึงจะเล่นได้ เป็นต้น
สิ่งที่มีอยู่ในภาคเสริม > เดอะลอสต์แอนด์แดมด์

บทความหลัก: แกรนด์เธฟต์ออโต IV: เดอะลอสต์แอนด์แดมด์
เดอะลอสต์แอนด์แดมด์ (อังกฤษ: The Lost And Dammed) มีคุณสมบัติภายในเกมเหมือนกับ แกรนด์เธฟต์ออโต IV ภาคหลัก โดยในภาคนี้ได้ทำการเพิ่มอาวุธใหม่ ไม่ว่าจะเป็น  เครื่องยิงลูกจรวดอาร์พีจิ, ปืนพก อัตโนมัติ เป็นต้น รวมไปถึงยานพาหนะแบบใหม่ เช่น รถมอเตอร์ไซค์ที่สร้างโดยจอห์นนี่  ผู้เล่นสามารถโทรศัพท์ไปหาพวก "เดอะ ลอสท์" เพื่อขอความช่วยเหลือได้
สิ่งที่มีอยู่ในภาคเสริม > เดอะบัลลาดออฟเกย์ โทนี

เดอะบัลลาดออฟเกย์ โทนี มีตัวละครหลักคนใหม่ Luis Fernando Lopez ผู้เป็นบอดี้การ์ดของ Anthony "Gay Tony" Prince คุณสมบัติคล้าย ๆ "แกรนด์เธฟต์ออโต IV" แต่จะเพิ่มสิ่งใหม่ ๆ เข้ามาเช่น อาวุธใหม่ ไม่ว่าจะเป็น ปืนพก Luger AA-12 P90 Uzi ทอง และอื่นๆ คลับ Maisonette 9 รวมไปถึงยานพาหนะใหม่ เช่น เฮลิคอปเตอร์ Buzzard หรือรถของพวก NOOSE (APC)"
แหล่งข้อมูลอื่น

เว็บไซต์ทางการ
GTA IV Episodes ที่ Grand Theft Wiki,  an external wiki